31996D0137
L 031/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 януари 1996 година
относно изменение на Решение 94/86/ЕО относно изготвянето на временен списък на трети страни, от които държавите-членки разрешават внос на месо от дивеч
(текст от значение за ЕИП)
(96/137/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/45/ЕИО на Съвета от 16 юни 1992 г. относно здравните и ветеринарно-санитарните проблеми, свързани с отстрелването на дивеч и пускането на пазара на месо от дивеч (1), последно изменена с Акта за присъединяване на Австрия, Финландия и Швеция, и по-специално член 16, параграфи 2 и 3 от нея,
като има предвид, че с Решение 94/86/ЕО на Комисията (2) бе изготвен временен списък на трети страни, от които вносът на месо от дивеч е разрешен;
като има предвид, че е необходимо да се адаптира Решение 94/86/ЕО, така че да се вземат предвид измененията в законодателството на Общността, посочени в него;
като има предвид, че бяха получени допълнителни писмени уверения от Тунис; като има предвид, че разглеждането на тези уверения показа, че тази страна удовлетворява изискванията на Общността;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Част I от приложението към Решение 94/86/ЕО се заменя със следното:
„ЧАСТ I
Списък на страните, от които държавите-членки разрешават вноса на месо от пернат дивеч:
-
списъкът на трети страни, от които държавите-членки разрешават внос на прясно птиче месо, фигуриращ в Решение 94/85/ЕО на Комисията (3),
-
Гренландия,
-
Тунис.
Член 2
Адресати на настоящото решение са държавите-членки.
Съставено в Брюксел на 29 януари 1996 година.